Document ID: 31983D0280

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Μαΐου 1983
περί εφαρμογής της μεταρρύθμισης των γεωργικών διαρθρώσεων στην Ελλάδα σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου
(Το κείμενο στην ελληνική γλώσσα είναι το μόνο αυθεντικό)
(83/280/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 82/786/ΕΟΚ (2), και ιδίως το άρθρο 13,
Εκτιμώντας:
ότι η ελληνική κυβέρνηση ανακοίνωσε τις εξής ρυθμίσεις:
- απόφαση αριθ. 322693 της 12ης Αυγούστου 1982 περί τροποποιήσεως του προεδρικού διατάγματος αριθ. 891/81,
- απόφαση της Επιτροπής περί των τιμών και των εισοδημάτων της 15ης Σεπτεμβρίου 1982 περί εγκρίσεως προγράμματος ενισχύσεων στις ορεινές και μειονεκτικές περιοχές·
ότι, δυνάμει του άρθρου 13 της οδηγίας 75/268/ΕΟΚ, η Επιτροπή πρέπει να αποφασίσει αν οι διατάξεις που αναφέρθηκαν προηγουμένως πληρούν τους όρους για χρηματική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ·
ότι οι ενισχύσεις που προβλέπονται από τις διατάξεις που αναφέρθηκαν προηγουμένως για το 1982 ανταποκρίνονται στις προϋποθέσεις και στους στόχους της οδηγίας 75/268/ΕΟΚ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση αριθ. 322693 της 12ης Αυγούστου 1982 περί τροποποιήσεως του προεδρικού διατάγματος αριθ. 891/81 και της αποφάσεώς της περί των τιμών των εισοδημάτων της 15ης Σεπτεμβρίου 1982 περί εγκρίσεως προγράμματος ενισχύσεων στις ορεινές και μειονεκτικές περιοχές, που ανακοινώθηκαν από την ελληνική κυβέρνηση στις 4 Φεβρουαρίου 1983, πληρούν τους όρους για χρηματική συμμετοχή της Κοινότητας στην κοινή δράση που ανφέρεται στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στην Ελληνική Δημοκρατία.
Έγινε στις Βρυξέλλες, στις 25 Μαΐου 1983.

Labels: 15
19
6